open-index/open-wikipedia-markdown huggingface dataset:
Happeningit

**Happeningit** ( = tapahtuma) ovat pienten taiteilijaryhmien improvisaatioesityksiä ja ne olivat suosittuja 1960-luvulla. Happening syntyi Yhdysvalloissa, jossa se liittyi kuvataiteeseen ja teatteriin. Myös musiikki, tanssi sekä valo- ja äänisuunnittelu liittyivät happeningeihin. Happeningin tilalle tuli myöhemmin performanssi.

## Taustaa
Termi on peräisin Allan Kaprowin näytelmästä *18 Happening in 6 parts* (1959), vaikka toisinaan ensimmäisenä happeninginä pidetään *Theater Piece no. 1* -näytelmää, jonka esitti John Cage Kaprowin opettaja 1950-luvun puolivälissä.

Vaikka suuria osia esityksestä improvisoitiin, myös joitakin pääkohtia suunniteltiin. Esitykset vietiin ulos teattereista yleisön sekaan ja yleisöä kannustettiin osallistumaan esitykseen. Happeningien esityspaikkoina olivat tavallisesti julkiset tilat, kuten kadut, aukio ja puistot, sekä taidegalleriat ja -museot. Eräs merkittäviä happening-guruja oli yhdysvaltalainen teatteriohjaaja ja fluxus-säveltäjä Kenneth (Ken) G. Dewey, joka ohjasi myös Suomessa ainakin kolme happeningia. Happeningit olivat myös tärkeä osa nykytanssin postmodernin kauden uusia teoskokeiluja.

Käsitettä *happening* käytettiin Suomessa ensi kertaa joulukuussa 1962, kun Nils-Eric Ringbom arvosteli ensimmäistä Lastenkamarikonserttia.

## Happeningeja Suomessa
Suomen ensimmäinen varsinainen happening oli 7.8.1963 Helsingin Esplanadilla esitetty *Street Piece*, jonka järjestäjinä olivat Ken Dewey, Henrik Otto Donner ja Terry Riley. Jyväskylän kesässä 1964 Dewey toteutti happeningin *The Jyväskylä Piece*. Dewey piti myös "What Is Happening" -nimisen luentoesityksen, jossa hän kovaäänisen musiikin pauhatessa kertoi happeningtaiteesta ja ryömi pitkin salia. Jyväskylän kesän esitysten järjestelyihin osallistui mm. Outi Heiskanen, joka toimi Deweyn assistenttina. Heiskanen jatkoi happeningien järjestämista Jyväskylässä vuoteen 1965 asti.

Ateneumin taidemuseossa järjestettiin 4.4.1964 happening otsikolla *Limppiece*, joka esitettiin ruotsalaisen Potus Hultenin johtaman Tukholman Moderna Museetin vierailunäyttelyn yhteydessä. Tunnin kestänyt happening noudatti Henrik Otto Donnerin laatimaa partituuria ja suunnittelemassa olivat myös lavastaja Ralf Forsström ja elokuvakriitikko Pertti Lumirae. Ohjelmassa Lars Wernerin kvintetin esittämä blues hajosi vähitellen äänikaaokseksi eri puolille taidemuseon saleja. Seurasi keskustelu, jossa kiisteltiin maailmankatsomusasioista ja rukoiltiin fallosmaisen alttarin edessä. Kirjallisessa viihdehetkessä runoilijat (joista yksi oli taiteilija Rafael Wardi) takoivat vanhoja kirjoituskoneita, oppaat pitivät päättömiä esitelmiä Mondrianin ja Kandinskyn taiteesta ja elämäänsä kyllästynyt nuorukainen lausui Saarikoski-monologia. Ylioppilasteatterilaiset (muun muassa Vesa-Matti Loiri) pitivät miekkailuharjoituksia, ja Kaj Chydenius strippasi Ateneumin pääsalissa, vaikkakin housut jalassa.   

## Lähteet
* Huusko, Timo: ”Taiteen muoto uusiksi: Happening Ateneumissa”, Ateneumin taidemuseon *Onko kanto taidetta?* näyttelyn julkaisussa 2006.

### Viitteet

## Aiheesta muualla
* Happeningia Helsingissä ja Jyväskylässä. Ylen Elävä arkisto.
Banaadir

**Banaadir** on  Somalian alue, jossa sijaitsee muun muassa koko maan pääkaupunki Mogadishu. Banaadirissa asuu jäseniä kaikista klaaneista; näistä hallitsevin on kuitenkin Hawiye. Alue sijaitsee Intian valtameren rannalla. Se on Somalian hallinnollisesta alueista pienin, sen pinta-ala on vain noin 370 neliökilometriä. Asukkaita on noin kaksi miljoonaa.
Perusmäki

**Perusmäki** () on pientalovaltainen kaupunginosa Espoossa. Suurin osa alueen rakennuksista on valmistunut 1960-luvun jälkeen aktiivisimpien rakennuskausien ollessa 1960-, 2000-, 2010-luku ja meneillään oleva 2020-luku. Alueen kaikki asunnot olivat erillisiä pientaloja tai rivitaloja. Seudun asemakaavan tehtävänä on kehittää vanhaa omakotitaloaluetta tiivistämällä yhdyskuntarakennetta säilyttäen samalla nykyisen asuinalueen luonteen.

Perusmäen alueella toimii vuonna 1971 perustettu Röylän ja Bodomin Seudun omakotiyhdistys ry.

## Nimi
Perusmäen nimen taustalla on Neppersin tilaan kuulunut Grundbackan torppa. Ennen torppaa nimi on ollut maastonnimi, sillä *Grundbacka Rå* esiintyy asiakirjoissa vuonna 1700 ennen torpa perustamista. Nimellä on mahdollisesti viitattu maaperän laatuun. Suomenkielinen vastine Perusmäki kehitettiin 1960-luvulla. Kaupunginosan nimi siitä tuli vuonna 1982.

## Historia
Perusmäen eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle.

## Väestö
### Väkiluvun kehitys

## Etäisyydet
* Helsingin keskustaan 25 kilometriä
* Kalajärvelle noin 4 kilometriä
* Leppävaaraan noin 15 kilometriä
* Myyrmäkeen noin 12 kilometriä
* Espoon keskukseen 14,6 kilometriä

## Kulkuyhteydet
Perusmäen aluetta palvelee kolme bussilinjaa:

• 239 Serena - Leppävaara

• 349 Lepsämänjoki - Röylä

• 583(K) Perusmäki - Aviapolis

## Lähteet

## Aiheesta muualla
*Röyläntupa / Röylän ja Bodomin seudun omakotiyhdistys
Wes Studi

**Wesley ”Wes” Studi** (oik. Studie, s. 17. joulukuuta 1947 Nofire Hollow, Oklahoma, Yhdysvallat) on yhdysvaltalainen näyttelijä. Hän on syntyperältään cherokeeintiaani.

## Elämäkerta

Nuoruudessaan Studi kävi Chiloccon maatalouskoulua intiaaneille sekä palveli Yhdysvaltain armeijassa. Hän osallistui Vietnamin sotaan. Studi kuului intiaanijärjestö National Indian Youth Counciliin ja osallistui mielenosoituksiin intiaanien oikeuksien puolesta 1970-luvun alussa. Hän opetti cherokeen kieltä Rogers State Collegessa Claremoressa.

Studi alkoi näytellä 1980-luvulla teatterissa. Hänen ensimmäinen elokuvaroolinsa oli elokuvassa *Powwow Highway* (1989). Sen jälkeen Studi näytteli muun muassa elokuvissa *[[Tanssii susien kanssa]]* (1990), *[[The Doors (elokuva)|The Doors]]* (1991), *[[Viimeinen mohikaani (vuoden 1992 elokuva)|Viimeinen mohikaani]]* (1992), *[[Geronimo (vuoden 1993 elokuva)|Geronimo]]* (1993), *[[Street Fighter (elokuva)|Street Fighter]]* (1994), *[[Lone Justice 2]]* (1995), *Crazy Horse* (1996), *Wind River* (1998) ja *Ice Planet* (2001).

Studi on myös kuvanveistäjä, muusikko yhtyeessä Firecat of Discord, sekä lastenkirjojen kirjoittaja. Vuonna 2019 Yhdysvaltain elokuva-akatemia myönsi hänelle kunniapalkinnon ensimmäisenä intiaanina.

## Filmografia
**[[Powwow Highway]]* (1989)
**[[Tanssii susien kanssa]]* (1990)
**[[Streets of Ladero]]* (1990)
**[[The Doors (elokuva)|The Doors]]* (1991) 
**[[Viimeinen mohikaani (vuoden 1992 elokuva)|Viimeinen mohikaani]]* (1992) 
***' (1993) 
*''[[Street Fighter (elokuva)|Street Fighter]]'' (1994) 
*''[[Lone Justice 2 ]]'' (1995) 
*''[[Heat – ajojahti]]'' (1995) 
*''[[Lone Justice 3]]'' (1996) 
*''[[The Killing Jar]]'' (1997) 
*''[[Deep Rising – uhka syvyyksistä]]'' (1998)
*''[[Seitsemän seinähullua sankaria]]'' (1999)
*''[[Wind River (vuoden 2000 elokuva)|Wind River]]'' (2000)  
*''[[Christmas in the Clouds]]'' (2001)  
*''[[Road to Redemption]]'' (2001)  
*''[[Teräskehä]]'' (2002) 
*''[[Ice Planet]]'' (2003) 
*''[[Miracle at Sage Creek]]'' (2005) 
*''[[The New World]]'' (2005) 
*''[[Seraphim Falls]]'' (2006) 
*''[[Cosmic Radio]]'' (2007) 
*''[[Comanche Moon]]'' (2008) 
*''[[El camino]]'' (2008) 
*''[[Older Than America]]'' (2008) 
*''[[Three Priests]]'' (2008)
*''[[The Hunter’s Moon]]'' (2009) 
*''[[The Only Good Indian]]'' (2008) 
*''[[Call of the Wild (elokuva)|Call of the Wild]]'' (2009)
*''[[The Undying]]'' (2009)
*''[[21 and a Wake-Up]]'' (2009)
*''[[Avatar (elokuva)|Avatar]]'' (2009)
***' (2010)
**[[Sugar (elokuva)|Sugar]]* (2011)
**[[The Dome of Heaven]]* (2011)
**[[1320 (elokuva)|1320]]* (2011)
**[[Being Flynn]]* (2012)
**[[Road to Paloma]]* (2013)
**[[Timberwolf]]* (2014)
**[[Into the Americas]]* (2014)
**[[Palominas]]* (2014)
**[[Hostiles]]* (2017)

## Lähteet

## Aiheesta muualla
*  
*Studin viralliset sivut
Warrenin komissio

**Warrenin komissio** (virallinen nimi englanniksi  *President's Commission on the Assassination of President Kennedy*) oli komissio, joka laati virallisen selvityksen Yhdysvaltain presidentti John F. Kennedyn salamurhasta. Presidentti Lyndon B. Johnson nimitti komission 29. marraskuuta 1963, viikkoa murhan jälkeen. Komissio luovutti 888-sivuisen loppuraporttinsa Johnsonille 24. syyskuuta 1964, ja se julkaistiin kolme päivää tämän jälkeen.

Marraskuussa 1964, kaksi kuukautta loppuraportin julkistamisen jälkeen, Warrenin komissio julkaisi 26 nidettä dokumentteja, sisältäen 552 todistajan lausunnot tai todistukset sekä yli 3100 asiakirjaa.

## Jäsenet

*Earl Warren, Yhdysvaltain korkeimman oikeuden puheenjohtaja (puheenjohtaja)
*Richard Russell, demokraatti senaattori Georgiasta
*John Sherman Cooper, republikaani senaattori Kentuckystä
*Hale Boggs, edustajainhuoneen demokraatti-puolueen puoluepiiskuri (Louisiana)
*Gerald Ford,  edustajainhuoneen vähemmistöpuolueen johtaja  (republikaani) (Michigan)
*Allen Dulles, entinen CIA:n pääjohtaja
*John J. McCloy, Maailmanpankin entinen pääjohtaja

## Loppuraportti
Komission loppuraportin mukaan Oswald toimi yksin ampuessaan kolme laukausta Dallasin koulukirjavaraston kuudennen kerroksen ikkunasta. Yksi laukauksista meni kokonaan ohi. Yksi läpäisi Kennedyn kaulan sekä hänen edessään istuneen kuvernööri John Connallyn rintakehän ja pysähtyi lopuksi Connallyn reiteen. Viimeinen osui Kennedyä päähän.

## Lähteet

## Aiheesta muualla

*  Warren Komission ''Raportti'' (Full Text)
* Warren Komission ''Kuulustelut'' (Full Text)
* Assassination Records Review Board link
* House Select Committe on Assassinations link
* Rockerfeller Committee link
* Church Committee link
* historic audio-video of the assassination
Aurinkokaupunki

**Aurinkokaupunki** (, ) on dominikaanifilosofi Tommaso Campanellan kirjoittama utopia. Se kirjoitettiin italiaksi vuonna 1602, hieman sen jälkeen kun Campanella oli vangittu harhaoppisuudesta ja kapinahengen lietsonnasta. Latinankielinen versio kirjoitettiin vuosina 1613–1614 ja julkaistiin Frankfurtissa vuonna 1623. Teos on yksi kirjallisuuden merkittävimmistä utopioista.

*Aurinkokaupunki* esitetään dialogina Johanniittain ritarikunnan suurmestarin ja genovalaisen merikapteenin välillä. Sen esikuvana on toiminut Platonin *[[Valtio (Platon)|Valtio]]* sekä *[[Timaios (dialogi)|Timaioksessa]]* oleva Atlantiksen kuvaus. Teos kuvaa teokraattisen yhteiskunnan, jossa tavarat, naiset ja lapset ovat yhteisomistuksessa. Teoksessa on selvästi vaikutteita *[[Picatrix]]ista*, arabialaisesta maagisen kaupunkisuunnittelun oppaasta.

Teoksen viimeisessä osassa Campanella profetoi, astrologiaan verhotuin kielikuvin, että Espanjan kuninkaiden kohtalona on olla osa jumalallista suunnitelmaa paavien kanssa liittoutuneena. Seurauksena on oikean uskon lopullinen voitto ja leviäminen koko maailmaan. Voidaan helposti ajatella, että Campanella ajatteli lähinnä Uuden maailman valloitusta, mutta profetia on tulkittava myös Campanellan aiemmin kirjoittaman *Espanjan monarkia* -teoksen valossa. Tässä teoksessa Campanella esitti visionsa yhdistyneestä, rauhallisesta maailmasta, jota johtaisi teokraattinen monarkia.

## Kirjallisuutta
* Campanella, Tommaso: *Aurinkokaupunki* (La città del Sole, 1602), teoksessa 

## Aiheesta muualla
* Campanella, Tommaso:  
* Campanella, Tommaso: ''The City of the Sun''
Caterpillar

**Caterpillar** on yhdysvaltalainen yritys, jonka pääkonttori sijaitsee Irvingissa, Texasissa. Se on rakennus- ja kaivostyökoneiden, diesel- ja maakaasumoottoreiden ja teollisten kaasuturbiinien valmistaja.

Caterpillar valmistaa muun muassa maarakennuksessa käytettäviä maansiirtokoneita. Sanaa "katerpillari" käytetään suomenkin arkikielessä yleisnimenä  telaketju- tai puskutraktorista.

Yrityksellä oli vuonna 2024 yhteensä noin 112&nbsp;900 työntekijää. Se kuuluu Dow Jones Industrial Average -indeksiin ja oli vuoden 2025 Fortune 500-listalla sijalla 64.

## Historia
Tekniikan historiaan Caterpillar jäi jo yrityksen ensimmäisistä tuotteista, jotka olivat leikkuupuimureita. Yrityksen perustaja Benjamin Holt rakensi vuonna 1892 rautapyörillä kulkevan traktorin, joka painoi 22 tonnia. Se oli tehokkaampi kuin hevosvetoiset kilpailijat, mutta suuren painon vuoksi sitä ei voitu käyttää pehmeällä maalla. Palattuaan Englannin matkalta 1903 Holt keksi soveltaa telaketjua traktoreissaan. Telaketju oli yritykselle niin tärkeä, että vuonna 1911 yrityksen nimeksi otettiin *Holt Caterpillar*, koska telaketju on englanniksi *Caterpillar track* (*Caterpillar* on suomeksi perhosen toukka). Samana vuonna tehtiin ensimmäinen omalla polttomoottorilla liikkuva leikkuupuimuri.

## Brändin lisensiointi

Caterpillar on myynyt tuotebrändinsä ja logonsa käyttöoikeuksia laajasti useille eri valmistajille eri tuotesegmentteihin varsinaisen yrityskonserninsa ulkopuolelle. Konsernin virallisesti lisensioimia tuotteita myytiin vuonna 2020 noin 35 miljoonaa kappaletta. Caterpillar myös aktiivisesti etsii uusia Caterpillarin brändilisenssiä haluavia valmistajia eri tuotesegmentteihin saadakseen niistä yhtiölle lisensiointituloja. Yhtiön arvion mukaan Cat-brändin arvo oli vuonna 2020 yhteensä 5,8 miljardia dollaria. Lisensioituja tuotteita myytiin yhteensä 2,4 miljardin dollarin arvosta samana vuonna.
### Caterpillar-renkaat
Amerikkalainen Titan Tire Corporation valmistaa maansiirtokoneiden renkaita Caterpillar-merkillä.
### Muut oheistuotteet
Cat- tai Caterpillar-brändin käyttöoikeuden ostaneista yrityksistä mainittakoon esimerkkeinä yhdysvaltalainen pörssinoteerattu, useilla brändeillä esiintyvä jalkinevalmistaja Wolverine World Wide (esim. Merrell, Cat, ja Harley Davidson -brändien jalkineet) ja Cat-matkapuhelimia (Catphones) alihankintana valmistuttava brittiläinen Bullitt Mobile (Bullit Group).

## Ympäristövastuu
Yhdysvaltain ympäristönsuojeluvirasto ja Caterpillar sopivat 2,55 miljoonan dollarin korvauksista, jotka Caterpillar maksaa liittovaltiolle ja Kalifornian osavaltiolle, koska sen toimittamat dieselmoottorit eivät täyttäneet ilmansuojelulain päästöille asettamia raja-arvoja.

## Lähteet

## Aiheesta muualla

*Cat.com &ndash; Yrityksen kotisivut
*Tuoteluettelo
* Arttu Käyhkö: *Amerikkalainen Legenda Caterpillar* Painotalo Casper, Kurikka 2014
* Arttu Käyhkö: *Caterpillar - höyrykoneesta hybridiin* Kustantaja Laaksonen 2014. 
* Arttu Käyhkö: *Maanrakennuskoneita Suomessa* Alfamer, 2015.
Primäärinen alkoholi

**Primäärinen alkoholi** on alkoholi, jossa hydroksyyliryhmä (-OH) on kiinnittynyt hiiliatomiin, josta lähtee sidos korkeintaan yhteen hiiliatomiin. Alkoholiryhmä on siis toisin sanottuna hiiliketjun päässä. Esimerkkejä primäärisistä alkoholeista ovat yleisimmät etanoli ja metanoli.


Tiedosto:Methanol Lewis.svg|Metanoli
Tiedosto:Ethanol-structure.svg|Etanoli


Primääriset alkoholit hapettuvat aldehydeiksi ja aldehydit edelleen karboksyylihapoiksi. Etanoli voi hapettua etanaaliksi ja edelleen etaanihapoksi. Metanoli taas metanaaliksi ja edelleen metaanihapoksi.

## Katso myös
*Sekundäärinen alkoholi

## Lähteet
*Mooli Ke3, WSOY

## Aiheesta muualla
Jukka Parkkinen

**Jukka Sakari Parkkinen** (s. 29. maaliskuuta 1948 Kuopio) on suomalainen kirjailija, joka aloitti uransa opiskelujensa ohessa (1969&ndash;1972) kesätoimittajana Savo-lehdessä. Kouluaikanaan hän toimitti kaikentyyppisiä lehtiä sekä teki pieniä kirjoituksia sanomalehdille. Hän on filosofian maisteri. Hän on ollut vapaa kirjailija vuodesta 1987.

Parkkinen on kirjoittanut kaikkea aina asiaproosasta runoihin, kuvakirjoihin, romaaneihin ja kolumneihin. Myös Jukka Parkkisen tytär Leena Parkkinen on kirjailija.

Parkkinen on saanut useita kirjallisuuspalkintoja. Vuonna 1980 hän sai valtion kirjallisuuspalkinnon, 1987 Topelius-palkinnon, 1989 Savonia-palkinnon ja vuonna 2000 Anni Swan -mitalin. Vuonna 2007 Parkkinen sai ensimmäistä kertaa myönnetyn Anni Polva -palkinnon teoksestaan *Karhukirjeitä kaamoksesta* (2006). Vuonna 2008 hän sai lastenkirjallisuuden Kirjapöllö-palkinnon teoksestaan *Korppi ja kumppanit* (1978). Kaksi Parkkisen teosta on ollut myös Finlandia Junior -palkintoehdokkaana: *Onnenpoika ja pelienkeli* (2000) ja *Sananjalkoja metsäpolulla* (2004).

Jukka Parkkinen työskentelee yhä kirjailijana ja kirjoittamisen opettajana Turun yilopistossa.

## Teoksia
* Korppi ja kumppanit (WSOY 1978)
* Korppi ja korven veikot (WSOY 1979)
* Korppi ja korpin poika (WSOY 1980)
* Kotimainen krokotiili ja muita kertomuksia (WSOY 1981)
* Aavehevoset (WSOY 1983)
* Korppi ja Pitkänen (WSOY 1985)
* 
* Hipaisusta ei oteta (WSOY 1988)
* Osakkeet nousussa, Osku (WSOY 1989)
* Voittoa kotiin, Osku (WSOY 1989)
* Suku on pahin, Osku (WSOY 1990)
* Mustasilmäinen blondi (WSOY 1990)
* Jäljet vedessä (WSOY 1991)
* Rahunen Ruotsista (WSOY 1993)
* Onni on Oskussa kiinni (WSOY 1994)
* Sinun tähtesi, Allstar (WSOY 1994)      
* Suvi Kinoksen seitsemän enoa (WSOY 1995)
* Vanhan kulttuurin kurssi (WSOY 1996)
* Vaivautunut seikkailija (WSOY 1997)
* Suvi Kinos ja puuttuva rengas (WSOY 1998)
* Suvi Kinos ja elämän eväät (WSOY 1999)
* Kalevi Korpin seikkailut (WSOY 1999)
* Onnenpoika ja pelienkeli (WSOY 2000)
* Viekas mies tuli taloon (WSOY 2001)
* Kalle-Yrjänän kaksitoista yritystä (WSOY 2002)
* 
* Suvi Kinos ja isoisän salattu elämä (WSOY 2006)
* Ali Mustan matka Miklagårdiin (WSOY 2008)

### Karhukirjeitä-sarja (2002–2015)
* 
* 
* 
* 
* 
* 
* 

### Toimituksia yms.
* 
* Tuomas Alatalo: Olen ja saan sanoa (WSOY 1999)
* Yrjö Kokko - sadun ja luonnon runoilija (WSOY 2003)
* 

## Kirjallisuutta
* *Kotimaisia lasten- ja nuortenkirjailijoita 3*. Toimittanut Ismo Loivamaa. BTJ Kirjastopalvelu.

## Lähteet

## Aiheesta muualla
* Jukka Parkkisen kotisivut
* Jukka Parkkinen Kirjasampo.fi:ssä
Ignacy Hryniewiecki

**Ignacy Hryniewiecki** (; 1855 tai 1856 – 13. maaliskuuta 1881 Pietari) oli  puolalainen vallankumouksellinen, joka murhasi Venäjän keisari Aleksanteri II:n.

Hryniewiecki syntyi puolalaiseen perheeseen Venäjän keisarikunnan Minskin kuvernementissa, nykyisen Valko-Venäjän alueella. Seudulla oli toteutettu venäläistämispolitiikkaa, joka kielsi muun muassa puolan kielen käytön kouluissa, sanomalehdissä ja toimistoissa. Hryniewieckin perhe oli aatelistaustainen ja heillä oli pieni kartano Babruiskissa. 

Vuonna 1875 Hryniewiecki matkusti Pietariin, jossa hän opiskeli matematiikkaa paikallisessa tekniikan instituutissa. Pian Hryniewieckistä tuli Venäjän kansalainen, ja hän osallistui vallankumouksellisen Narodnaja voljan liikkeen kokouksiin. Moni liikkeen jäsen oli syntyjään muita kuin venäläisiä.

Narodnaja voljan terroristit yrittivät murhata keisari Aleksanteri II:n seitsemän kertaa, onnistumatta. 13. maaliskuuta 1881 Hryniewiecki heitti pommin keisaria kohti Nevski prospektilla, lähellä Talvipalatsia. Aleksanteri haavoittui ja kuoli neljän tunnin kuluttua. Hryniewiecki kuoli räjähdyksessä. Isku Aleksanteria vastaan oli ehkä ensimmäinen itsemurhaisku. 

Narodnaja voljan muut jäsenet Nikolai Kibaltšitš, Sofja Perovskaja, Nikolai Rysakov, Timofei Mihailov ja Andrei Željabov tuomittiin kuolemaan, Gesja Gelfman karkotettiin Siperiaan. 

Murhapaikalle Aleksanteri II:n seuraaja Aleksanteri III määräsi rakennettavaksi niin sanotun Verikirkon.
Allen Dulles

**Allen Welsh Dulles** (7. huhtikuuta, 1893 – 29. tammikuuta, 1969) oli Yhdysvaltain tiedustelupalvelun CIA:n johtaja vuosina 1953–1961. Koulutukseltaan hän oli lakimies. Hänen veljensä John Foster Dulles toimi Yhdysvaltain ulkoministerinä.

Allen Dulles toimi toisen maailmansodan aikana Sveitsissä Valkoisen talon epävirallisena edustajana ja Yhdysvaltojen tiedustelupalvelun OSS:n agenttina. Vuoden 1943 alussa hän aloitti salaiset neuvottelut saksalaisten SS-johtajien ja sotilastiedustelun edustajien kanssa tavoitteenaan Hitlerin syrjäyttäminen, erillisrauha, Saksan pelastaminen tuholta ja Neuvostoliiton vastaisen rintaman luominen. Dulles toivoi lopettavansa länsirintaman sodan salaisen diplomatian avulla. Hän ei kuitenkaan saavuttanut presidentti Franklin D. Rooseveltin tukea tavoitteilleen.

Dulles oli mukana toteuttamassa Iranin pääministerin Mohammed Mossadeqin syrjäyttämistä CIA:n vallankaappauksessa vuonna 1953. Presidentti John F. Kennedy erotti hänet tehtävästä mm. Sikojenlahti-operaation ja Fidel Castron salamurhahankkeiden epäonnistuttua.

Dulles toimi jäsenenä Warrenin komissiossa, joka tutki presidentti John F. Kennedyn salamurhaa.

## Lähteet

## Aiheesta muualla
Arokissa

**Arokissa** (*Otocolobus manul*) eli **manuli** on kesykissan kokoinen, pitkäturkkinen kissaeläin, joka elää itäisen Aasian karuilla aroilla.

## Tuntomerkit
Arokissa on pituudeltaan 50–65 senttimetriä ilman häntää. Se painaa 2,5–5,5 kilogrammaa.

Arokissalla on litteä naama ja pienet korvat, jotka sijaitsevat kaukana toisistaan. Sen jalat ja häntä ovat lyhyet. Silmien pupillit ovat pyöreät, toisin kuin muilla kissoilla.

Arokissan turkki on pitkä ja väriltään punertava tai harmaa. Sen hännänpää on musta ja otsassa on mustia laikkuja. Valkoiset karvojen päät saavat arokissan turkin näyttämään huurteiselta. Arokissan pitkä turkki suojaa sitä aron kylmyydeltä. Vatsan alla ja hännässä karvat ovat erityisen pitkät.

Arokissa muistuttaa persialaiskissaa mutta ei ole kuitenkaan sen kantamuoto kuten joskus luultiin.

## Elintavat
Arokissa lepäilee päivisin pesäkolossaan ja lähtee liikkeelle iltahämärissä. Se on hyvä kiipeilijä vaikka elääkin puuttomilla aroilla. Lyhyiden jalkojensa takia se välttelee alueita, joilla lumen syvyys on talvisin yli 10 cm. Arokissa on taitava saalistaja, ja se saalistaa lähinnä tarkan näköaistinsa avulla. Ulkonäkönsä vuoksi se myös sulautuu aavikon muotoihin, jolloin saalis ei havaitse sitä. Arokissan pääasiallista ravintoa ovat piiskujänikset. Lisäksi se syö muita pieniä nisäkkäitä, kuten jyrsijöitä, ja satunnaisesti lintuja.

Arokissat ovat yksineläjiä kiima-ajan ulkopuolella. Arokissan kiima-aika on keväällä. Sen kantoaika on 60–65 vuorokautta, ja se saa kerrallaan 4–7 poikasta. Vanhin tunnettu arokissa eli 11-vuotiaaksi.

## Uhat ja suojelu
Uhanalaisluokitukseltaan arokissa oli ennen vuotta 2019 silmälläpidettävä. Uudessa arvioinnissa laji katsottiin elinvoimaiseksi, mutta sen kanta on kuitenkin laskeva.  Sitä uhkaavat etenkin sen tärkeimmän ravintoeläimen pikan myrkytykset. Arokissaa metsästetään sen turkin vuoksi, vaikka lajia saa metsästää laillisesti vain Mongoliassa ja sen turkilla käytävää kauppaa on rajoitettu. 

Arokissan elinalueille on perustettu suojelualueita, ja myös lumileopardien suojelu auttaa lajia, sillä ne elävät osin samoilla alueilla.  Arokissojen suojelua koordinoi vuonna 2016 perustettu *Pallas’s cat International Conservation Alliance*. Suomessa Korkeasaaren eläintarha tukee järjestön toimintaa ja kerää varoja arokissojen suojeluun. 

Arokissa kuuluu Euroopan eläintarhajärjestön ylläpitämään EEP-suojeluohjelmaan. Suojeluohjelman tarkoitus on ylläpitää lajin tervettä ja geneettisesti monimuotoista tarhakantaa. Lisäksi tarhoissa asuvista arokissoista pidetään maailmanlaajuista kantakirjaa.

## Alalajit
* *Otocolobus manul manul*, Iran, Kazakstan, Kirgisia, Turkmenistan, Uzbekistan, Tadžikistan, Afganistan, Pakistan, Mongolia, Länsi-Kiina
* *Otocolobus manul nigripectus*, Kashmir, Nepal, Tiibet

## Lähteet

## Aiheesta muualla
* 
* 
*
Laila Freivalds

**Laila Freivalds** (s. 22. kesäkuuta 1942 Riika) on ruotsalainen sosialidemokraattisen työväenpuolueen poliitikko ja lakimies. Hän toimi Ruotsin oikeusministerinä vuosina 1988–1991 sekä 1994–2000 ja ulkoministerinä 2003–2006.

Freivalds syntyi Riiassa, Latviassa toisen maailmansodan aikana ja pakeni perheensä mukana Ruotsiin. Freivalds valmistui Uppsalan yliopistosta vuonna 1970. Vuodesta 1976 hän työskenteli Ruotsin kuluttajavirastossa, kunnes valittiin oikeusministeriksi vuonna 1988. Ulkoministeriksi hän tuli vuonna 2003 Anna Lindhin salamurhan jälkeen. Freivalds on naimisissa ja hänellä on yksi tytär.

Laila Freivalds and Colin Powell.jpg|Laila Freivalds ja Colin Powell Washingtonissa 17.2.2004.

## Väärinkäytökset uralla
Freivalds on poliittisella urallaan toiminut useaan otteeseen siten, että toiminnasta on seurannut kritiikkiä. Ollessaan oikeusministeri hän teki epämääräiset talokaupat ja joutui eroamaan. Ulkoministerinä ollessaan häntä syytettiin välinpitämättömästä suhtautumisesta Kaakkois-Aasian tsunamikatastrofiin, jossa kuoli 500 ruotsalaista.

Freivaldsin ulkoministerikausi päättyi eroon 21. maaliskuuta 2006, koska hän oli sotkeutunut Muhammad-pilapiirrosjupakkaan sulkemalla ruotsalaisen kuvat julkaisseen Ruotsidemokraattien (*Sverigedemokraterna*, SD) kotisivut. Ruotsin ulkoministeriö rikkoi tapauksessa lakia puuttuessaan lehdistönvapauteen.

## Lähteet
Kari Traa

**Kari Traa** (s. 28. tammikuuta 1974 Voss, Norja) on norjalainen entinen freestylehiihtäjä. Hän on voittanut kumparelaskussa kolme olympiamitalia, joista yksi on kultainen. Lisäksi hän on voittanut neljä kumparelaskun maailmanmestaruutta (yksittäis- ja parikilpailuissa) ja on lajin moninkertainen maailmancup-voittaja. Traa on Norjassa hyvin tunnettu ja suosittu urheilija. 

Kari Traa kasvoi Vossin kaupungissa Länsi-Norjan vuoristossa. Voss on tärkeä talviurheilukeskus, ja Kari aloitti laskettelun jo pienenä tyttönä. Freestylen pariin hän siirtyi vasta paljon myöhemmin ja aloitti kumparelaskun 16-vuotiaana. Hän pääsi mukaan ensimmäiseen viralliseen kumparelaskun olympiakilpailuun 1992 Albertvillessä, jossa hän sijoittui 14. sijalle. Norjan kotikisoissa 1994 hän ei kilpaillut loukkaantumisen takia. 

Traan kansainväliset sijoitukset paranivat tämän jälkeen. Vuoden 1998 talviolympialaisissa Naganossa hän sai naisten kumparelaskun pronssimitalin. Seuraavien neljän vuoden aikana hän saavutti kumparelaskun maailmanmestaruuksia ja maailmancup-voittoja. Vuoden 2002 olympialaisissa Salt Lake Cityssä hän voitti olympiakultaa selvällä erolla muihin kilpailijoihin. Olympiavoittonsa jälkeen hän jatkoi kultakannassa seuraavan vuoden maailmanmestaruuskisoissa.

Talvella 2004 Traa alkoi suunnitella urheilu-uransa lopettamista tulevien olympialaisten jälkeen. Vuoden 2005 freestylen MM-kisat Rukalla menivät häneltä yllättävän heikosti, vaikka saman vuoden kumpareiden maailmancupista tulikin toinen sija. Traa ilmoitti suuntaavansa vaatetusalalle lopetettuaan kilpaurheilun. Hänen vuonna 2002 perustamansa urheiluvaatteita valmistava yritys onkin jo saavuttanut menestystä. 

Kari Traa jatkoi kumparelaskua vielä kauden 2005–2006 ajan. Hän kertoi leikkimielisesti tavoittelevansa palkintokaapista vielä puuttuvaa olympiahopeamitalia. Tämä toteutuikin, sillä Torinon talviolympialaisissa 2006 hän sijoittui toiseksi kumpareissa lajin nousevan tähden, Jennifer Heilin jälkeen. Samana keväänä Traa osallistui viimeiseen maailmancupin osakilpailuunsa 18. maaliskuuta 2006 ja sijoittui myös tällä kaudella kumparelaskun kokonaiskilpailussa toiseksi. Hänen uransa päättyi Norjan kansallisiin kisoihin 25. maaliskuuta 2006 Myrkdalenissa.

Vuodesta 2002 lähtien hän on suunnitellut naisten urheiluvaatetusta tavaramerkillä Kari Traa (KT).

## Lähteet

## Aiheesta muualla
*Virallinen kotisivu
Rui Costa

**Rui Manuel César Costa** (s. 29. maaliskuuta 1972 Lissabon, Portugali) on portugalilainen entinen jalkapalloilija. Nykyisin hän toimii Benfican jalkapallotoimenjohtajana.

Rui Costaa pidetään yhtenä Portugalin kaikkien aikojen parhaista pelaajista. Hän oli yksi Portugalin "kultaisen sukupolven" tähdistä. Rui Costa pelasi yleensä hyökkäävänä keskikenttäpelaajana niin sanotulla kymppipaikalla. Hänet tunnettiin erityisesti pelinäkemyksestään ja syöttötaidostaan.

## Ura
Rui Costa oli Benfican kasvatti. Ammattilaisuransa hän aloitti lainapestillä Fafen riveissä vuonna 1990. Vuonna 1991 Rui Costa palasi Benficaan. Hän saavutti seurassa kolmen kauden aikana sekä Portugalin-mestaruuden että Portugalin cupin voiton. 

Vuonna 1994 Rui Costa siirtyi Italiaan Fiorentinan riveihin. Hän edusti Fiorentinaa seitsemän kauden ajan ja saavutti seurassa muun muassa kaksi Italian cupin voittoa. Vuonna 2001 Rui Costa siirtyi toiseen italialaisseuraan Milaniin. Milanissa hän saavutti viiden kauden aikana muun muassa Italian-mestaruuden, Italian cupin voiton ja Mestarien liigan voiton.

Vuonna 2006 Rui Costa palasi Benficaan. Hän lopetti uransa vuonna 2008 ja ryhtyi seuran jalkapallotoimenjohtajaksi.

Portugalin maajoukkueessa Rui Costa pelasi vuosina 1993–2004 94 ottelua ja teki niissä 26 maalia. Hän edusti Portugalia EM-kilpailuissa vuosina 1996, 2000 ja 2004 sekä MM-kilpailuissa vuonna 2002, joissa hän teki maalin Puolaa vastaan. Rui Costa saavutti Portugalin riveissä EM-hopeaa kotikisoissa vuonna 2004. Hän oli myös mukana Portugalin nuorten maailmanmestaruuden voittaneessa joukkueessa vuonna 1991. 

## Saavutukset
* Portugalin-mestaruus 1994
* Portugalin cup 1993
* Italian-mestaruus 2004
* Italian cup 1996, 2001, 2003
* Italian supercup 1996, 2004
* Mestarien liiga 2003
* UEFA Super Cup 2003
* EM-hopea 2004
* Nuorten MM-kulta 1991

## Lähteet

## Aiheesta muualla
* Rui Costa PortuGOALin sivustolla
Per-Johan Axelsson

**Per-Johan Axelsson** (s. 26. helmikuuta 1975 Kungälv, Ruotsi) on ruotsalainen entinen jääkiekkoilija, joka pelasi vasempana laitahyökkääjänä.

Axelsson pelasi neljä kautta aikuisten sarjoissa hänen kotikaupunkinsa joukkueessa Frölunda HC:ssa, ennen kuin hän siirtyi Boston Bruinsin joukkueeseen. Bruins varasi hänet NHL:ään vuoden . Hänen varausnumeronsa oli #177. Hän pelasi Bruinsissa vuoteen 2009 asti, lukuun ottamatta NHL:n työsulkukautta, jolloin hän pelasi kotikaupungissaan Frölundan joukkueessa voittaen siellä Ruotsin mestaruuden.

## Maajoukkueura

Axelsson on edustanut myös Ruotsin jääkiekkomaajoukkuetta useaan otteeseen ja voittanut MM-hopeaa vuosina 2004 ja 2003, pronssia vuosina 2002 ja 2001, sekä olympiakultaa vuonna 2006.

## Lähteet
Lapinniemi

**Lapinniemi** on kaupunginosa Pohjois-Tampereella. Lapinniemen kaupunginosa muodostettiin Tampereen 9. kaupunginosan pohjoisosasta vuonna 1989.

Naapurikaupunginosia ovat Petsamo, Lappi ja Tampella. Tampereen keskustaan Lapinniemestä on noin kaksi kilometriä, ja linja-autolla pääsee Tammelan läpi Keskustorille runsaassa kymmenessä minuutissa.

Lapinniemen alueelle valmistui vuonna 1899 Tampereen Puuvillateollisuus Oy:n kankaita ja lankoja valmistanut puuvillatehdas, joka liitettiin Tampellaan vuonna 1934. Tehdas oli toiminnassa 1980-luvun puoliväliin saakka. 

Lapinniemessä sijaitsee Rauhaniemen kansankylpylä, vanhaan puuvillatehtaaseen rakennettu kylpylähotelli Holiday Club Tampereen kylpylä sekä Koukkuniemen vanhainkoti. Lapinniemi oli asuntomessualueena vuonna 1990.

## Lähteet
* Maija Louhivaara: *Tampereen kadunnimet*, s. 99. Tampere: Tampereen museoiden julkaisuja 51, 1999. .
### Viitteet

## Aiheesta muualla

* Lapinniemi ja venelaiturit, ilmakuva; Kansalaisen karttapaikka
Trasjanka

**Trasjanka** () on Valko-Venäjällä puhuttava venäjän ja valkovenäjän kielten väli- ja sekamuoto.

Monet yhdistävät kielimuodon käyttämisen alhaisempaan koulutustasoon; toisaalta monet sujuvaa valkovenäjää ja venäjää taitavatkin saattavat käyttää trasjankaa arkipuheessaan. Kielimuotoa on käytetty myös taiteessa ja populaarimusiikissa (mm. Krambambulja) toisinaan humoristisessa tai ivaavassa yhteydessä. Trasjankaa on käytetty esimerkiksi luomaan mielikuvaa presidentti Aljaksandr Lukašenkan ja hänen kannattajiensa viestinnästä.

Kaunokirjallisuudessa trasjankan käyttö on ainakin toisinaan koettu loukkaavaksi. Kun Haruki Murakamin kootut novellit käännettiin venäjäksi, ja erään vähemmän arvostettua japania puhuvan henkilöhahmon kielellisenä vastineena käytettiin trasjankaa, koettiin tämä valkovenäläisten internetkäyttäjien taholla skandaalina.
  
Joissain kielitieteellisissä tarkasteluissa trasjankasta on pyritty erottamaan valkovenäjän kieleen pohjautuva ja venäjään pohjautuva muoto. On myös pohdittu teorian tasolla voisiko kyseessä olla kolmas näiden väliin sijoittuva kieli.

Ukrainassa puhuttava vastaava ukrainan ja venäjän sekamuoto on nimeltään suržyk.

## Lähteet

## Aiheesta muualla
* 
*
Niagara (lautapeli)

**Niagara** on Thomas Lieschingin suunnittelema ja Zochin vuonna 2004 julkaisena lautapeli. Suomenkielisen painoksen julkaisi suomalainen Marektoy.

Pelissä tarvitaan ennakointikykyä ja varsinkin useammalla pelaajalla riskien arvioiti on tärkeää. Peli soveltuu sekä aikuisille että lapsille. Niagarassa pelaajat yrittävät saada itselleen oikean yhdistelmän jalokiviä hakemalla niitä kanootilla virtaavan joen rannalta ja palauttamalla kanootit jalokivineen rannalle. Jalokiviä on viittä laatua, joista vaikeimmin tavoitettavat sijaitsevat aivan vesiputouksen reunalla. 

Niagara voitti Spiel des Jahres -palkinnon vuonna 2005.

## Pelilauta
Niagaran pelilauta rakentuu pelin säilytyslaatikon päälle. Laudassa on joenuoma, johon asetetaan läpinäkyviä laattoja, jotka kuvaavat joen liikettä. Kanootit, joita kullakin pelaajalla on kaksi, liikkuvat uomassa laatalta toiselle. Vuoron päätyttyä laattoja siirretään työntämällä uusia laattoja yläjuoksulta, jolloin osa alajuoksun laatoista putoaa pelilaudalta. Pudonneiden laattojen päällä olevat kanootit poistuvat laattojen mukana laudalta ja pelaajan on ostettava ne takaisin itselleen. Joenuoman varrella on viisi paikkaa jalokiville.

## Pelin kulku
Pelivuoro jakaantuu kolmeen osaan, jossa ensimmäisessä pelaajat valitsevat tulevalla vuorolla suorittamansa toiminnon, toisessa pelaajat siirtävät kanoottejaan vuorotellen ja kolmannessa joki virtaa. Tärkeintä pelissä on oikean toiminnon valinta oikeaan aikaan. Onnistuakseen pelaajan täytyy arvioida muiden pelaajien tekemisiä, joen liikettä ja tulevia vuoroja.

## Aiheesta muualla
*Niagaran arvostelu Lautapelaaja.net -sivustolla 
*Artikkeli Niagarasta lautapelit.fi -sivustolla
PowerShell

**PowerShell** (koodinimi Monad) on Microsoftin alun perin Windows-käyttöjärjestelmiä varten kehitetty seuraavan sukupolven komentotulkki, joka lainaa Unixissa tyypillisesti käytettävistä komentoriveistä ominaisuuksia ja yhdistelee niitä tietokantojen hallintaan liittyvien ominaisuuksien kanssa. Sen avulla voidaan myös ajaa merkkipohjaisia ohjelmia eli skriptejä, joilla voidaan automatisoida monia tietokoneen toimintoja. PowerShell on nykyään avoin ohjelmisto, vaikka se alun perin olikin omisteinen ohjelmisto. Nykyään PowerShell on saatavilla Windowsin lisäksi myös macOS:lle ja GNU/Linux-käyttöjärjestelmille. PowerShellin voi asentaa esimerkiksi GNU/Linuxille käyttäen Deb-pakettia, RPM-pakettia tai Snap-paketinhallintaohjelmaa. Oletuksena PowerShell kerää analytiikkadataa, mutta tästä voi kieltäytyä vaihtamalla asetuksia. PowerShellin aputoimintoa voi käyttää komennolla Get-Help, mutta aluksi täytyy ladata ohjetiedostot komennolla Update-Help.

Windows PowerShell ei ollut osana Windows Vistaa aikatauluongelmista johtuen, mutta sisältyy Vistan SP1-päivitykseen ja Windows Server 2008 -jakeluun.

Nykyään PowerShellin virallisen integroidun ohjelmointiympäristön eli PowerShell ISE:n on kehitys on lopetettu, eikä uusia PowerShell versioita tueta. Microsoft suosittelee siirtymään modernimpaan VS Code -tekstieditoriin ja sille Microsoftin kehittämään viralliseen PowerShell-lisäosaan. VS Coden PowerShell -lisäosa sisältää PowerShell ISE ohjelmointiympäristöä jäljittelevän tilan, jonka saa käyttöön sen asetuksista.

## Katso myös

* Cmd.exe
* Windows Subsystem for Linux

## Lähteet

## Kirjallisuutta
* 

## Aiheesta muualla
* PowerShellin virallinen dokumentaatio
Next-Generation Secure Computing Base

**Next-Generation Secure Computing Base (NGSCB)** on Microsoftin trusted computing -tekniikkaa toteuttava ohjelmistoarkkitehtuuri. Tätä, aiemmin Palladium-nimellä tunnettua arkkitehtuuria on tarkoitus käyttää Windows Vistan Service Pack 1ssä.
Viremia

**Viremia** tarkoittaa viruspartikkelien olemassaoloa veressä. Havaittavia oireita viremiassa ei välttämättä ole.

## Katso myös

* bakteremia
* sepsis
Windows Workflow Foundation

**Windows Workflow Foundation** eli WWF mahdollistaa Vistan yhtenäisten datavirtojen hallinnan erilaisilla työkaluilla. Sen tehtävä on myös automatisoida käyttäjän kannalta tärkeitä tehtäviä, joihin käyttäjä ei muuten voisi vaikuttaa.
Windows Presentation Foundation

**Windows Presentation Foundation** eli **WPF** on .NET Framework 3.0:ssa esitelty kirjasto (aiemmin koodinimeltään Avalon) joka muodostaa Windows Vistan ja myöhempien Windows-versioiden graafisen rajapinnan. WPF toimii käyttöliittymän pohjana ja grafiikan, tekstin, animaatioiden ja videon piirron rajapintana. Se muodostuu XML:ään, .NET:iin ja vektorigrafiikkaan liittyvistä teknologioista.

WPF käyttää grafiikan piirtoon DirectX:ää ja näytönohjaimen 3D-ominaisuuksia. Vektoripohjaisuuden vuoksi se voi olla huomattavasti perinteistä grafiikan piirtoa hitaampi.

Se korvaa aikaisemmin Windows-käyttöjärjestelmissä käytetyt GDI ja GDI+-järjestelmät.
Windows Communication Foundation

**Windows Communication Foundation**, eli **WCF** on osa Microsoftin .NET sovelluskehystä. Tyypillisimmin WCF:ää käytetään palvelukeskeskeistä arkkitehtuuria (engl. SOA, Service Oriented Architecture) hyödyntävissä arkkitehtuureissa. WCF avulla sovellukset voivat lähettää dataa asynkronisesti päätepisteiden (engl. endpoint välillä). WCF palveluja voidaan julkaista esim. IIS:in päälle, windows servicenä tai perinteisenä windows applikaationa. WCF mahdollistaa myös päätepisteen tarjoamien palvelujen metadatan julkistamisen siten, että päätepisteen tarjoamien palvelujen kuvaukset ovat luettavissa esim. selaimella WSDL-muodossa. Ohjelmistokehittimet kuten esim. Microsoft Visual Studio tai Embarcadero RAD Studio mahdollistavat asiakasohjelmiston rajapinnan automaattisen muodostamisen näistä metadata kuvauksista.

## Aiheesta muualla
* https://msdn.microsoft.com/en-us/library/ms731082(v=vs.110).aspx
Jäätelöauto

**Jäätelöauto** on auto, josta harjoitetaan jäätelön vähittäismyyntiä asiakkaille auton kulkureitin varrella myymäläauton tapaan.

Jäätelöautojen toimintaa perustellaan katkeamattomalla kylmäketjulla. Kun jäätelöä kuljetetaan kaupasta kotiin, se ehtii sulaa, mutta jos jäätelö tuodaan pakastimilla varustetulla autolla aivan kotiovelle, se on yhä jäässä. Toisaalta kaupoissa valikoimat saattavat olla monipuolisemmat ja hinnat halvempia.

Jäätelöautoilla on usein tunnussoitto, jolla asiakkaita houkutellaan. Jäätelöautojen mainossoitto on kielletty tai sitä on säännöksin rajoitettu häiritsevänä joissakin maissa ja Suomessakin joillakin paikkakunnilla.

Jäätelöautojen idea keksittiin Ruotsissa 1960-luvulla. Suomessa jäätelöautot aloittivat toimintansa vuonna 1993. Syksyllä 2012 alettiin valmistella Suomen Kotijäätelön jäätelöautotoiminnan lopettamista Suomessa. Viimeiset Suomen Kotijäätelön jäätelöautot lopettivat toimintansa 18. elokuuta 2013, ja samalla Kotijäätelö Oy lopetti liiketoimintansa Suomessa. Nestlé puratuttaa jäljellä olevat jäätelöautot, muun muassa pakastinosa irrotetaan. 

Vuonna 2014 Suomen Jätskiauto Oy ryhtyi jatkamaan jäätelöautotoimintaa Suomessa. Toimintamalli on lähes samankaltainen kuin Suomen Kotijäätelöllä paitsi, että toiminta ajoittuu kesäaikaan ja sen lisäksi autoissa on uusi tunnussoitto. Toiminta on myös merkittävästi suppeampaa kuin Suomen Kotijäätelö Oy:lla. 

## Katso myös
*Kotijäätelö

## Lähteet

## Aiheesta muualla

* Suomen Jätskiauto Oy
Swiss International Air Lines

**Swiss International Air Lines** eli **Swiss**  on Sveitsin suurin, vuonna 2002 perustettu lentoyhtiö, joka perustettiin konkurssipesä Swissairin tilalle. Se harjoittaa reittiliikennetoimintaa niin Euroopassa, Pohjois-Amerikassa, Etelä-Amerikassa, Afrikassa kuin Aasiassakin, ja yhteensä sillä on lentokohteita 70. Swissin päälentokenttänä toimii Zürichin lentoasema, ja päämajaansa se pitää Baselin kaupungissa. Yhtiön laivastossa on yli 80 konetta, joista suurin osa on Airbus A220, A320 ja A330 -sarjojen koneita. 

Saksalainen Lufthansa osti Swissin vuonna 2005. Swiss liittyi Star Alliance -lentoyhtiöallianssiin 1. huhtikuuta 2006.

## Laivasto

### Nykyinen laivasto
Kesäkuussa 2024 Swiss International Air Linesin laivasto koostuu seuraavista konetyypeistä. Laivaston keski-ikä on 11,3 vuotta.

## Lähteet

## Aiheesta muualla

*Yhtiön virallinen sivusto
Windows Server 2008

**Windows Server 2008** (kehitysnimi "Longhorn") on  Microsoftin *Windows Server* -tuoteperheen viidenneksi uusin palvelinjakelu (uusin on Windows Server 2025). Jakelu rakentuu samalle Windows NT 6 -sarjan käyttöjärjestelmälle kuin Windows Vista ja Windows 7, eli sisältää siten samat arkkitehtuuriset uudistukset ja toiminnalliset parannukset. Huomattavin uusi yksittäinen parannus edelliseen versioon on Server Core -teknologia. 

Windows Server 2008:aa seuraava versio oli Windows Server 2008 R2.
Windows Server 2008 R2 oli viimeinen Itanium-suorittimia tukeva versio.

## Server Core -teknologia

*Server Core* on yksi Windows Server 2008:n asennusvaihtoehdoista. Server Core on huomattavasti riisutumpi versio tavallisesta asennuksesta ja sisältää ainoastaan komentorivipohjaisen käyttöliittymän. Tekstieditori ja muutamia muita graafisia ohjelmia on kuitenkin käytettävissä.

Tärkein syy Server Core -asennusvaihtoehdon kehittämiselle oli vähentää mahdollisia haavoittuvuuksia, joita voitaisiin käyttää hyväksi tietomurrossa palvelimelle. On arvioitu, että edellisestä Windows Server -versiosta löytyneistä haavoittuvuuksista 70% ei olisi vaikuttanut Server Core -asennukseen. 

## Poistetut ja muuttuneet ominaisuudet

Seuraavat ominaisuudet olivat Windows Server 2003 palvelinjakelussa, mutta on poistettu Windows Server 2008 -palvelimesta.

* OSPF-reititysprotokollan komponentti on poistettu.
* Palvelut Macintoshille, jotka tarjosivat tiedosto- ja tulostinjaon AppleTalk-protokollan kautta on poistettu.
* NTBackup on korvattu uudella varmuuskopiointiohjelmalla, joka ei tue enää nauha-asemille varmuuskopiointia.
* POP3-palvelu on poistettu Internet Information Services 7.0:sta.
* NNTP (Network News Transfer Protocol) ei ole enää tuettu Internet Information Services 7.0:ssa.

## Lähteet

## Aiheesta muualla
* Windows Server 2008 – Virallinen sivusto
* ICT Manuaali
Spiel des Jahres

**Spiel des Jahres** () on saksalainen palkinto lautapeleille. Spiel des Jahres -palkinto perustettiin vuonna 1978 palkitsemaan parhaiten suunniteltuja lautapelejä. Ensimmäinen palkinto jaettiin vuonna 1979. 

Vuodesta 1989 lähtien lastenpeleille on ollut oma palkintokategoriansa (Kinderspiel des Jahres) ja vuodesta 2011 alkaen myös monimutkaisemmille ja pitkäkestoisemmille peleille, jotka soveltuvat ennen kaikkea lautapeliharrastajille (Kennerspiel des Jahres). Aiemminkin tällaiset pelit saattoivat saada erilaisia erikoispalkintoja, kuten *[[Agricola (lautapeli)|Agricola]]* vuonna 2008 ja *[[Die Tore der Welt]]* vuonna 2010.

## Arviointikriteerit

Palkinnon myöntää raati, joka tarkastelee kuluneen 12 kuukauden aikana Saksassa julkaistuja lautapelejä, pois lukien sotapelit. Tavallisesti palkinto myönnetään koko perheen käyttöön suunnitelluille peleille.

Kriteerit ovat:
# Pelin idea ja ainutlaatuisuus
# Sääntöjen rakenne ja selkeys
# Pelin näyttävyys
# Pelimekaniikka

## Palkinnon voittajat

## Lähteet
* BoardGameGeek-verkkosivu
* Spiel des Jahres -verkkosivu

## Katso myös
* Deutscher Spiele Preis

## Aiheesta muualla
* Palkinnon viralliset sivut
Thomas Blood

**Thomas Blood** (1618 — 24. elokuuta 1680) oli irlantilaissyntyinen 1600-luvulla elänyt herrasmiesvaras. Parhaiten hänet tunnetaan yrityksestä varastaa Englannin kruununjalokivet.

Blood aloitti rikollisen uransa menetettyään omaisuutensa Englannin sisällissodan jälkeen. Epäonnistuneen aatelismiehen sieppausyrityksen jälkeen päätti Blood vuonna 1671 ryöstää kruununjalokivet, joita tuolloin esiteltiin Lontoon Towerissa. Yhdessä apuriensa kanssa Blood onnistui sitomaan vartijan. Ryöstön yhteydessä kruunu nuijittiin levyksi ja valtikka katkaistiin puoliksi. Näiden lisäksi varkaat veivät valtakunnanomenan. Ryöstö ei jäänyt muilta vartijoilta huomaamatta, ja joukkio jäi kiinni Lontoon kaduilla käydyn takaa-ajon jälkeen.

Lyhyen vankeuden jälkeen Blood vietiin kuningas Kaarle II:n kuultavaksi. Bloodin rohkeus teki kuninkaaseen ilmeisesti suuren vaikutuksen, sillä hän jätti Bloodin rankaisematta. Sen sijaan hän lahjoitti Bloodille maata Irlannista.

## Lähteet

## Aiheesta muualla
Kasinotalous

**Kasinotalous** oli paheksuva nimitys, joka levisi käyttöön 1980-luvulla. Kasinotaloudella tarkoitetaan erityisesti 1980-luvun loppupuolen ja aivan 1990-luvun alun Suomen talouden "hulluja vuosia", joissa 1980-luvun puolivälissä vapautuneiden markkinoiden toiminta johti talouden ylikuumenemiseen. Kasinotalous johti lopulta suuriin tappioihin pankeille ja sijoitusliikkeille sekä oli osaltaan vaikuttamassa Suomen talouden ajautumisessa lamaan 1990-luvun alussa. 

Kasinotalouden tyypillisimpiä piirteitä olivat jupit, lainojen tyrkyttäminen heikkoja vakuuksia vastaan, helposti saatujen lainojen käyttäminen kalliisiin hyödykkeisiin, kuten muskeliveneisiin, luksuskesämökkeihin ja autoihin sekä sijoituskuplat. 

Kasinotalous toi pörssin ja sijoittamisen palkansaajien tietoon ennennäkemättömällä tavalla; muun muassa lehdissä esiintyi kirjoituksia tunnetuista pörssimiehistä (esimerkiksi Jukka Keitele). Kasinotalousvaiheesta alkoi kuluttajien säästämisen painopiste siirtyä korkotalletuksista pörssisidonnaisempiin sijoituselementteihin, kuten osakkeisiin ja sijoitusrahastoihin. 
Jotkut kasinotalouden nimekkäistä toimijoista pakoilivat ulkomailla, mutta joutuivat myöhemmin syytteeseen eri talousrikoksista. Kuuluisimpia näistä olivat Peter Fryckman, Jussi ja Kari Uoti sekä Jukka-Pekka Mattila. 

Kasinotalous oli myös talousrikollisten kulta-aikaa. Usein lainoja otettiin talousrikollisten pöytälaatikkofirmojen nimiin. Lainojen vakuuksien (esimerkiksi tonttien, rakennusten) arvot yliarvioitettiin (esimerkiksi väärennettiin asiakirjoja tai sitten arviot teetettiin muiden talousrikollisten tätä tarkoitusta varten tehtailemilla pöytälaatikkofirmoilla). Perusteettomien lainojen myöntämisessä helpotti myös pankin johtohenkilökunta, joka saattoi saada ns. kick-backinä takaisin tietyn osuuden myönnetystä lainasta. 

Muita kasinotalouden nostamia julkisuuden henkilöitä olivat Taito Tuunanen ja Kai Mäkelä sekä Hannes Kulvik.

## Lähteet

## Kirjallisuutta
* Jaarli Tulimeri (ent. Juha-Matti Anttila): *Kaikki rahasta : nuoren talousrikollisen tunnustukset*.
Jussi Uoti

**Jussi Mikael Uoti** (s. 1964) on yhdessä veljensä Kari Uotin kanssa yksi tunnetuimmista 1980-luvun lopun kasinotalouden taloussotkuihin liittyneistä henkilöistä.

Jussi Uoti teki henkilökohtaisen konkurssin taloussotkujen seurauksena ja pakeni ulkomaille. Hänen rooliaan tapahtumissa pidetään vähäisempänä kuin hänen veljensä Kari Uotin.

Jussi Uoti joutui syytteeseen myös omaisuutensa salaamisesta konkurssimenettelyssä. Asiaa koskeva oikeudenkäynti kesti kuukausia keväällä 2006. Tuomio asiassa annettiin 12. joulukuuta 2006. Uoti sai Salon käräjäoikeudessa vuoden ja kahden kuukauden vankeusrangaistuksen törkeästä velallisen epärehellisyydestä. Uoti salasi yli 12 miljoonan euron omaisuuden konkurssissaan 1998. Tapauksen asiakirjat julistettiin salaiseksi 15 vuodeksi. Tuomio purettiin Korkeimmassa oikeudessa vuonna 2010. KKO:n mukaan ”konkurssissa annettaviksi vaaditut tiedot olivat sellaisessa yhteydessä samanaikaisesti vireillä olleeseen rikosasiaan, että Euroopan ihmisoikeustuomioistuimen asiaa koskeva oikeuskäytäntö huomioon ottaen Uotilla oli pesäluetteloa vannoessaan ollut oikeus olla ilmoittamatta omaisuuttaan siltä osin kuin häntä oli syytetty törkeästä velallisen petoksesta”.

Turun hovioikeus piti 17.4.2024 Uotin yhdeksän kuukauden ehdollisen vankeustuomion ennallaan. Tapaus liittyi lokakuussa 2019 Salossa järjestettyihin henkilöstöjuhliin, joissa Uoti ajoi autollaan päin 27-vuotiasta poikaansa, joka jäi auton ja seinän väliin puristuksiin. Käräjäoikeus katsoi teon olleen vaarallinen ja tuomitsi Uotin huhtikuussa 2023. Hovioikeus hylkäsi osan vaaran aiheuttamista koskevasta tuomiosta, mutta ei lieventänyt rangaistusta sakoksi tai lyhentänyt vankeutta.

Jussi Uoti tuomittiin 11.11.2025 pahoinpitelystä Varsinais-Suomen käräjäoikeudessa. Tapaus sattui heinäkuussa 2022 sukulaisen rantasaunalla riidan vuoksi saunavuorosta. Uoti vei kiukaan hormin pois ja seurueen mies alkoi kuvata häntä. Uoti yritti ottaa puhelimen ja löi miestä useita kertoja, mikä tallentui videolle. Hän kiisti pahoinpitelyn, mutta oikeus piti miesten kertomuksia ja videota luotettavina.
Tuomio: 40 päiväsakkoa (noin 1&nbsp;400 euroa), lisäksi 800 euroa korvauksia uhrille ja noin 2&nbsp;300 euroa oikeudenkäyntikuluja. Tuomio ei ole lainvoimainen.

## Lähteet